भीमएप से ट्रांसफर हुई राशि दूसरे खाते में नहीं पहुंची
20 हजार रुपए ट्रांसफर किए थे, लेनदेन करना शख्स को पड़ा भारी
भास्कर संवाददाता | श्योपुर
भीम एप से रुपयों का लेन-देन करना एक शख्स को भारी पड़ गया। लाथ गांव के महेन्द्र सिंह जाट ने भीम एप से अपने बैंक अकाउंट से दूसरे बैंक खाते में 20 हजार रुपए ट्रांसफर किए, लेकिन वह पहुंचे नहीं। जिसकी शिकायत युवक ने तत्काल अपनी बैंक में की लेकिन, बैंक कर्मचारियों ने उसे कोई जानकारी नहीं दी बल्कि, वापस भेज दिया।
महेंद्र सिंह जाट ने बताया कि उसने भीम एप के माध्यम से अपने एसबीआई अकांउट नंबर 63039609555 से बैंक ऑफ इंडिया के एक खाते में 9 और 10 फरवरी को 10-10 हजार रुपए भेजे। भीम एप से भेजे गए पैसों की ट्रांसफर पास होने के मोबाइल स्क्रीन शॉट भी लिए। बकौल महेंद्र को झटका तब लगा जब उसे पता चला कि, उसके द्वारा भीम एप से भेजे गए पैसा संबंधित के अकाउंट में पहुंचे ही नहीं। इसके बाद महेन्द्र सिंह जाट ने रेलवे स्टेशन रोड स्थित एसबीआई शाखा में संपर्क किया। बावजूद इसके बैंक प्रबंधन द्वारा उसकी शिकायत नहीं सुनी जा रही। हालात यह है कि महेंद्र सिंह अपने रुपए वापस लेने के लिए भटक रहा है।
hin_Deva hin_Deva san_Deva hin_Deva hin_Deva